গরু পাচারের চেষ্টা বানচাল করল পুলিশ, গ্রেফতার ২

ঝড়গ্রাম: গরু পচার (Cow Smuggling) করার সময় ৪টি গরু সহ দুই ব্যক্তিকে গ্রেফতার করল নয়াগ্রাম থানার পুলিশ (Police)। ঘটনাটি ঘটেছে ঝাড়গ্রাম (Jhargram) জেলার নয়াগ্রাম থানার অন্তর্গত চাঁদাবিলা এলাকায়।

পুলিশ সূত্রে জানা গিয়েছে, অভিযুক্তদের নাম এসকে রোহিত আলি ও আক্তার খান। তাদের বাড়ি পশ্চিম মেদিনীপুর জেলার কাশবা নারায়ণগড়ে। এদিন শনিবার অভিযুক্তদের ঝাড়গ্রাম আদালতে পেশ করে নয়াগ্রাম থানার পুলিশ।

আরও পড়ুন: মধ্যমগ্রামে মাধ্যমিক পরীক্ষার্থীকে গণধর্ষণের অভিযোগ, গ্রেফতার ১

পুলিশ সূত্রে আরও জানা গিয়েছে, শুক্রবার রাত্রে একটি পিকআপ ভ্যানে ৪টি গরু নিয়ে ঝাড়খন্ড রাজ্যের দিক থেকে গোপীবল্লভপুর হয়ে পশ্চিম মেদিনীপুর যাওয়ার সময় নয়াগ্রাম থানার চাঁদাবিলা এলাকায় পুলিশের নাকা চেকিংয়ে পিকআপ ভ্যানটিকে আটক করে পুলিশ।

সেখানে গরুর কোনো বৈধ কাগজপত্র দেখাতে না পারায় পিকআপ ভ্যান সহ গরু গুলিকে আটক করে পুলিশ। পাশাপাশি দুই ব্যক্তিকে গ্রেফতার করা হয়।